Plerumque processus temporis eaque fiunt in tempore in obliviosam consuevit sepelirè cecitatem si memoriali litterarum tenacitati non tradantur, ego quidem Odo, dux Bergondię, quod pro bono pacis et concordię fuit ordinatum, volens inviolabiliter observari, per presentem paginam presentibus et futuris notum facio quod quicquid juris hereditarii in ducatum Lothoringię reclamabam, et quicquid per conventiones inter me et Fredericum, majorem de Bithes, et Fredericum, filium ejus, habitas secundum tenorem cartę ab eis mihi traditę acquisieram resignavi, et penitus acquittavi pro me et pro heredibus meis, hoc adjuncto quod si frater meus Alexander supra eodem ducatu querimoniam moverit, ego in nullo penitus meum ei consilium vel auxilium exhibebo. Quod ut firmius et stabilius observetur, presentes litteras sigillo meo confirmavi, anno incarnationis Dominice M°CC° secundo, prima die mensis januarii.